20 ກ່ວາຄົນເສຍຊີວິດ​ ​ໃນການ​​ໂຈມ​ຕີ ​ທີ່ບູຣຸນດີ
ການ​​ໂຈມ​ຕີ​​ໄດ້​ເກີດ​ຂຶ້ນ​ ທີ່ບາຣ໌ບັນເທີງແຫ່ງນຶ່ງ ທີ່​ເມືອງ Gatumba ປະມານ 15 ກິ​ໂລ​ແມັດ ຫ່າງ​ຈາກນະຄອນຫຼວງ Bujumbura ຂອງ​ບູຣຸນດີ.
ຄົນຮ້າຍຈໍານວນນຶ່ງໄດ້ເປີດສາກຍິງປືນໃສ່ຜູ້ຄົນໃນບາແຫ່ງນຶ່ງ ໃນພາກຕະເວັນຕົກ ຂອງ ປະເທດບູຣຸນດີ ໃນທະວີບອາຟຣິກາ ໂດຍໄດ້ສັງຫານ 20 ກ່ວາຄົນ ໃນການໂຈມຕີທີ່ ຮຸນແຮງທີ່ສຸດໃນປະເທດດັ່ງກ່າວໃນປີນີ້ ການໂຈມຕີໄດ້ເກີດຂຶ້ນໃນແລງວັນອາທິດວານນີ້ ໃນເມືອງ Gatumba ປະມານ 15 ກິໂລແມັດ ຫ່າງຈາກນະຄອນຫຼວງ Bujumbura ໄປທາງທິດຕາເວັນຕົກ ຍັງບໍ່ທັນເປັນທີ່ຈະແຈ້ງເທື່ອວ່າແມ່ນໃຜເປັນຄົນຮັບຜິດຊອບໃນການໂຈມຕີກັນຄັ້ງນີ້ Burundi ແມ່ນຖືວ່າເປັນປະເທດທີ່ຂ້ອນຂ້າງສະຫງົບ ຫຼັງຈາກທີ່ພວກກະບົດກຸ່ມກໍາລັງ ປົດປ່ອຍຊາດ ໄດ້ວາງອາວຸດໃນປີ 2009 ຫຼັງຈາກໄດ້ກໍ່ການກະບົດ ມາເປັນເວລາ 20 ປີ ລັດຖະບານໄດ້ກ່າວຖີ້ມໂທດການໂຈມຕີ ທີ່ເກີດຂຶ້ນຫຼາຍໆບັ້ນໃນປີນີ້ ໃສ່ພວກຜູ້ຮ້າຍຊາຍ ໂຈນທີ່ຖືອາວຸດ ແລະຄວາມຮຸນແຮງໄດ້ພາໃຫ້ມີການຢ້ານກົວກັນວ່າ ປະເທດຊາດຈະກັບຄືນ ໄປສູ່ສົງຄາມກາງເມືອງອີກຄັ້ງ